polyglot-tagger/wikipedia-language-snippets-filtered huggingface dataset:
Mandrara ny fanokanana ny mpitondra fivavahana LGBT manao firaisana ara-nofo ny ankamaroan' ny antokom-pinoana kristiana satria mihevitra ny fitiavana ara-nofon' ny mitovy fananahana ho tsy mifanaraka amin' ny fotopampianaran' ny Baiboly izy ireo ary tsy mamela ireo sokajin' olona ireo hatao ordinasiona noho izany antony izany ihany.
Notsikerain’ ny mpanohitra ihany koa i Marc Ravalomanana fa nanao izay hampanjavona ireo mpandraharaha malagasy nahita fahombiazana, sy nanao ampihimamba ny raharahan' ireto farany tamin' ny alalan’ ny orinasany mba hametraka ny tenany amin' ny sehatra ara-toekarena mahazo tombony rehetra.
Tsy nahomby ny mpanohitra, anisan' izany i Zafy, tamin' ny volana febroary 1998, ka niampanga azy ho nandika ny lalàm-panorenana tamin’ny alalan’ny fanaparitahana ny fanavaozana izay hampitombo ny fahefany amin’ny fandaniana ny Antenimieram-pirenena.
Tamin' ny Jolay 2008, ny filoha malagasy dia nanome alalana hampiasa tany 1 300 000 hektara - ny antsasaky ny tany azo volena eto Madagasikara izany - mandritra ny 99 taona ho an' ny orinasa kôreana tatsimo, Daewoo Logistics, izay saika hisahana fambolena hamatsiana an' i Kôrea Atsimo, indrindra ny katsaka.
Noheverin' ny mpanohitra fa mitarika ny firenena amin' ny fitondrana tsy refesi-mandidy ity fanavaozana ity ary ny Eglizy Katôlika eto Madagasikara kosa nanakiana mafy ny fandaminana ny fitsapan-kevi-bahoaka, ary nahita fa "fahefana mihoa-pampana" no nomena ny filoha.
Tamin'ny 15 Marsa 1998, nisy fitsapan-kevi-bahoaka momba ny lalàmpanorenana ary nankatoavin' ny mpifidy vitsy anisa; izany dia niteraka fitomboana lehibe teo amin' ny fahefan’ny filoham-pirenena, ka nahafahany nandrava ny Antenimierampirenena sy nanendry ny praiminisitra sy ny governemanta tsy nisy ny fifanarahan' ny Antenimierampirenena.
Nandritra ny fito ambin'ny folo volana nipetrahan'i Fernandez niaraka tamin'ny reniny sy Aguirre, olona marobe no nitatitra famantarana fanararaotana tamin'ny mpiasa sosialy niaraka tamin'ny Departemantan'ny Ankizy sy ny Fianakaviana Los Angeles County ary ny Departemantan'ny Sheriff County Los Angeles.
Tsy vondrom-paritra itsinjaram-pahefana ny faritany taorian' ny fanavaozana ny Lalàmpanorenana tamin' ny Avrily 2007 izay nametraka ny faritra nefa naverina ny maha vondrom-paritra itsinjaram-pahefana azy tamin' ny Lalàmpanorenan' ny taona 2010 na dia tsy misy fampiharana aza izany.
Ny jeôgrafian' ny Repoblika Demôkratikan' i Kôngô dia maneho ny maha firenena manana otri-karena betsaka an' ity firenena ity, izay ahitana ny ampahany be indrindra amin' ny faritanin-dranona' ny ony Congo, izay mahafaoka mihoatra ny 1 000 000 km².
Manerinerina ao avaratry ny farihy Albert, izay ao amin’ ny rafi-dranon’ i Nily, i Rwenzori, fa ny farihy Tanganyika kosa izay ao amin’ ny rafi-dranon’ny ony Congo dia mivelatra manaraka ireo tendrombohitra Mitumba sady manefitra an’ i Kôngô amin’ i Tanzania.
Ao no ahitana ireo tendrombohitra avo indrindra ao Kôngô, dia i Karisimbi , i Mikeno , i Nyaragongo , ao amin’ ny tangorom-bohitry ny afotroa Virunga, i Rwenzori, ny “tendrombohitry ny Volana”, izay mahatratra 5 119 m ao amin’ ny tendro Marguerite.
Ralambo ihany koa no heverina fa namorona ny fetin' ny Fandroana mba hankalazana izany fihinanan-ken' omby voalohany tao Imerina izany , na dia maro aza ny milaza fa efa fanao hatry ny ela talohan' ny nanjakany izany fa nanampy fombafomba vitsivitsy ihany amin' ny fankalazana izy.
Maneho am-panoharana ny fihavaozan' ny fiarahamonina izany fankalazana izany, izay tanterahina mandritra ny andro maro aloha sy aorian' ny andro voalohany amin' ny taona, dia ny vava Alahamady amin' ny volana Alahamady izay atao hoe Alahamadibe.
Marihina fa ny tendrombohitra 12 masina ihany no mahazo mamono omby volavita, dia i Alasora, Ambohidrabiby, Imerimanjaka, Ampandrana, Ilafy, Antananarivo, Ambohimanga, Antsahadinta, Ambohitrontsy, Imerimandroso, Ikaloy ary i Namehana.
Nanomboka tamin-dRadama II dia tsy nankalazain' ny mpanjaka intsony ny Fandroana amin' ny Alahamadibe, noho izy nanaraka ny fivavahana kristiana izay nifanohitra amin' ny fanandratana ny sampy masina 12, amin' ny fanaovana lapabe sy kimandrimandry mandritra ny andro tsy maty, ary amin' ny fanaovana sorona eny amin' ny fasana.
Izany fihavaozana ara-tandindona izany dia marihina indrindra amin' ny fahalalahan' ny firaisana ara-nofo izay tanterahina amin' ny alina mialoha ny andron' ny Fandroana sy amin' ny fiverenana amin' ny lamim-piarahamonina hentitra indray, ahitana ny mpanjaka mametraka amin' izay ny fiandrianany eo amin' ny fanjakany.
Natao hoe "mangatsiaka" izany toe-javatra izany satria niezaka ny tsy hisian’ ny fifandonana mivantana ireo firenena roa ireo, satria natahoran’ izy ireo ny hampisy ady nokleary izay mety handevona izao tontolo izao, ary satria koa tsy nisy ady ny tao Eorôpa na dia nihoatra ny tokony ho izy aza ny disadisa tao.
Tany amin’ ireo kôntinenta hafa anefa, indrindra tao Azia, dia nisy ady mitam-piadiana izay nitera-pahavoazana ho an’ ny mponina na sivily na miaramia: tao, ohatra, ny ady tany Kôrea, ny ady tany Indôsina, ny ady tany Vietnamy, ny ady tany Afganistàna ary ny fandripahan-taranaka tany Kambôdia, izay nahafatesana olona manodidina ny 10 tapitrisa.
Ny Fanjakan' i Israely, izay akaiky ny Firaisana Sôvietika tamin’ ny voalohany, dia nizaka ny ady nataon’ i Espaina frankista, nataon’ i Pôrtogaly, nataon’ i Pakistàna, nataon’ i Arabia Saodita, ary nataon’ i Iràka, nefa nanohana an’ i Israely ny firenena eorôpeana tao amin’ ny Vondron-tany Andrefana.
Ny Ady Mangatsiaka dia ny endrika nisehoan’ ny fifandraisana teo amin’ i Etazonia mbamin’ ny firenena mpiara-dia aminy andaniny , sy ny Firaisana Sôvietika mbamin’ ny firenena mpiara-dia aminy ankilany , izay nisian’ ny tsy fifanarahana amin’ ny lafiny jeôpôlitika nandritra ny tapany faharoa amin’ ny taonjato faha-20.
Niely ny fampiasana izany andian-teny izany tamin’ ny taona 1947 rehefa nampiasa azy nandritra ny kabary nataony i Bernard Baruch, mpanolotsain’ i Truman , avy eo rehefa nanao lahatsoratra tao amin’ ny New York Herald Tribune i Walter Lippmann, izay mpanao gazety namany be mpamaky.
Maro ny sehatra voakasiky ny Ady Mangatsiaka, tsy noho ny fiezahana hanao fanitaran-tany loatra, fa noho ny fahasamihafana ara-potokevitra sy ara-pôlitika teo amin’ ireo firenena mampihatra ny demôkrasia tandrefana sy ireo firenena mampanjaka ny kômonisma.
Nihanahazo vahana tsikelikely ny Ady Mangatsiaka nanomboka tamin’ ny fiafaran’ ny Ady Lehibe Faharoa tamin’ ny taona 1945 hatramin’ ny 1947 ary naharitra hatramin’ ny fianjeran’ ireo fitondrana kômonista tany Eorôpa tamin’ ny taona 1989, izay narakarahin’ ny faharavan’ ny Firaisana Sôvietika tamin’ ny Desambra 1991.
Milaza ny Jiosy fa tsy nahatanteraka ireo faminaniana ny amin' ny hanamboarana ny Tempoly Fahatelo , momba ny famerenana indray ny Jiosy ho any Israely , momba ny famerenana ny fandriam-pahalemana ety ambonin' ny tany ary momba ny fampiraisana ny olombelona rehetra eo ambany fahefan' ny Andriamanitr' i Israely i Jesoa.
Ny Mishneh Torah, izay asasoratra momba ny lalàna jiosy tamin' ny faramparan' ny taonjato faha-12 nosoratan' i Moses ben Maimon , dia manambara fa "vato fanafintohinana izay nahatonga ny ankamaroan' ny olona eran' izao tontolo izao ho voafitaka sady hanompo andriamanitra hafa fa tsy ny Tompo" i Jesoa.
Misy hadita iray voasoratra ao amin' ny Sahih al-Buhari izay milaza hoe "Ny fitopolo amin' ny mpianatro dia hiditra any am-Paradisa tsy ilana tatitra, ary ireo dia izay tsy manao ny Ar-Ruqya sy tsy mahita fambara ratsy, ary mametraka ny fitokisany amin' ny Tompo".
I Ibn Qayyim al-Jawziyya, manam-pahaizana, dia nanao fivoasana ity hadita ity ka nanambara toy izao: Satria ireo olona ireo hiditra any am-Paradisa nefa tsy natsoina hanao tatitra noho ny fahatongalafatry ny Tawhid nataony, dia voalazalaza ho olona tsy nangataka amin' olon-kafa hanome azy ireo ruqyah.
Amin' ny ankapobeny, ireo olona heverina fa misy demonia , izay atao hoe demoniaka, dia tsy heverina ho marary saina, sady tsy tompon' andraikitra amin' ny zavatra ataony , satria ny fipetrahany amin' ny olona iray dia heverina ho asan' ny demonia izay mahatonga zava-dratsy amin' ilay olona na amin' olon-kafa.
Ny lanonana ara-pivavahana tibetàna atao hoe ུ་ ོ་ ༽ / gutor, izay omena ara-bakiteny amin' ny faha-29n' ny volana faha-12 amin' ny tetiandro tibetàna sady atao mba handroahana ny zavatra ratsy rehetra, isan' izany ny fanahy ratsy sy ny loza nitranga tamin' ny taona efa lasa, ary hanombohana taona vaovao anjakan' ny fiadanana sy ny fahavokarana.
Ao amin' ny finoana silamo, rehefa avoaka ny fanahy ratsy dia ampandrina ilay olona misy an' io fanahy io, ary misy mpitarika fivavahana mametra-tanana amin' ny lohan' ilay marary sady manonona andininy vitsivitsy avy ao amin' ny Kor'any, nefa malalaka fa tsy voatery ny fanaovana izany.
Ny fandroahana demonia dia fanao mahazatra raha ny tantaran' ny fivavahana katôlika no heverina, indrindra tamin' ny Andro Antenatenany, sy teo amin' ny loteranisma, ka mbola misy izany mandraka androany, na am-panoharana na amin' ny alalan' ny sakramenta , na eo amin' ny fanao mahazatra .
Nokorontanin'ny ady nisy teo amin'ny antoko jiosy roa, dia ny Sadoseo sy ny Fariseo ny fiandohan'ny fotoana nanjakan'i Herôda, nanampy trotraka koa ny tsy hafaliam-pon'ireo taranaka hasmôneana sisa izay niombona tamin'ny mpanjakavavin'i Egipta atao hoa Kleôpatra.
Ny afo, izay mariky ny fanadiovana, anefa dia fanao mahazatra ny Kristiana tamin' Andro Antenatenany; rehefa nandeha anefa ny fotoana dia very na voarara ireny fanao ireny (ny fitsarana ara-pivavahana, izany inoana ho fitsaran' Andriamanitra, ny fandorana velona, sns)
Amin' ny alsimista tandrefana dia iray amin' ny singa tsy mihetsika fototra efatra mandrafitra ny akora tsirairay miaraka amin' ny rano, ny rivotra ary ny tany ny afo araka ny fampianaran' i Aristôty taloha kokoa (ny afo dia singa ivo amin' ny foto-pampianarana maromaro mifototra amin' ireo singa efatra ireo).
Tamin' ny taona 1970 dia nisy ny disadisa mafy teo anivon' ny PSD teo amin' ny fiaraha-miasan' ireo mpikambana ao amin' ny Tavaratra sy Tandrefana – anisan' izany ny filohana tsimihety Tsiranana – sy ireo mpikambana any amin' ny faritra atsimon' ny Nosy, izay somary voailikilika sy niha-miombom-po amin' i Monja Jaona.
Mba hanesorana an' i Monja Jaona sy hanapotehana ny antoko MONIMA, dia nanao tetika ny PSD ka nanatona an' i Monja Jaona ny minisitry ny Atitany Andre Resampa avy any Morondava, tamin' ny 10 Marsa 1971, mba hanentanana azy hitarika hetsika hanonganana an' i Tsiranana.
Nanantena ihany koa ireo mpanolotsaina an' i Tsiranana fa ny fisamborana an' i Monja Jaona dia hanakivy sy hampikorontan-tsaina ny mpanao pôlitika PSD any atsimo sy amin' ny tanàna misy azy ireo, ary hanamafy ny fifehezan' ny faritra avaratra ny antoko sy ny pôlitikan' ny firenena.
Tamin' ny 24 Marsa 1971, nanomboka nanao hetsi-panoherana ny mpianatra tao amin' ny College de Medicine tao Antananarivo mba hanehoana ny fandavan' ny vahoaka ny pôlitika sy ny famoretana ataon' ny fitondran' ny filoha Tsiranana izay endrika vaovaon' ny fanjanahan-tany.
Natsangana ny komity izay nahotana mpianatra, mpiasa amin' ny haino aman-jery, mpisolovava ary olo-malaza hafa hitaky vaovao momba ireo voafonja nalefa any Nosy Lava, izay niafara tamin' ny famotsorana haingana ireo Tatsimo notanana tao amin' ny fonjaben' ilay nosy.
Ny 6 Avrily, i Tsiranana dia nanao lahateny tamin' ny onjam-peo izay nanome tsiny an' Monja Jaona tamin' ny fandatsahan-dra vokatry ny fifandonana teo amin' ny polisy sy ny mpitolona mitam-piadiana ary niampanga azy ho kômonista; nolavin' i Monja Jaona mafy izany, ka nilaza ny tenany ho nasiônalista hatramin' ny andro nahaterahany izy.
Anisan' ny nanakiana mafy azy i Monja Jaona, mpanao pôlitika tandroy tao amin' ny antoko Mouvement National pour l'Indépendance de Madagascar izay efa niasa roa taona tamin' ny naha ben' ny tanànan' i Toliara azy talohan' ny nandroahana azy tamin' ny alalan' ny pôlitikam-pahefana.
Ny rotaka tamin' ny taona 1972 dia andiana hetsi-panoherana nataon' ny tantsaha sy ny mpianatra teto Madagasikara teo anelanelan' ny Aprily 1971 sy Mey 1972, izay nitarika ny firodanan' ny Repoblika Voalohany teo amin' ny fitondran' i Philibert Tsiranana.
Ny tsanganana iray ao amin'ny renin-tsikidy dia foronin'ny voan-tsikidy efatra hatramin'ny valo alahatra roa na iray avy ambony mianambany ka ny voan-tsikidy iray na roa voalohany dia atao hoe "lohany", ny faharoa "tratrany", ny fahatelo "valahany" na "vaniany" ary ny fahefatra farany "tongony".
"16 Hotandremanao ny fetin' ny fijinjana, fetin' ny voaloham-bokatry ny asanao izay nafafinao tany an-tsaha; ary ny fetin' ny fanangonam-bokatra amin' ny faran' ny taona, izay hanangonanao ny vokatry ny asanao tany an-tsaha; 17 koa intelo isan-taona no hisehoan' ny lehilahy rehetra eo anatrehan' ny Tompo Iaveh."
"26 Amin' ny andron' ny voaloham-bokatra, rahefa hanolotra fanatitra avy amin' ny vokatra vaovao ho an' ny Tompo hianareo, amin' ny fetin' ny Herinandro hataonareo, dia hisy fivoriana masina ho anareo, ka tsy hanao asa fanaon' ny mpiasa na inona na inona.;" .
Vitsy dia vitsy ny zavatra ilainy amin' ny fitsiriany sy ny famokarany voa, satria ny fakany dia afaka maka ny azôta avy amin' ny atmôsfera, ka mahatonga azy io ho voly sarobidy ho an' ny tantsaha mahantra loharanon-karena ary mety tsara ampifandimbiasina amin' ny voly hafa.
Nitantara koa i Joseph Smith fa i Oliver Cowdery mpitan-tsorany sy izy tenany, izay nanatanteraka ny fandikan-teny ny Bokin' i Môrmôna tamin' ny taona 1829, dia namaky ny tantaran' ny fitsidihan' ny Mesia ny mponin' i Amerika taloha sy namaky ny fampianarany ny amin' ny batisa.
Nisy ny herisetra natao tamin' ny Fiangonana sy ny mpivavaka ao ary tamin' i Joseph Smith mpitarika azy, ka anisan' ny nahatonga azy ireo hifindrafindra toeram-ponenana: tany Ohio avy eo tany Missouri ary tany Illinois izay nanorenany ny tanànan' i Nauvoo sy ny tempoliny.
Nanambara i Joseph Smith fa telo taona taorian' izany, tamin' ny volana Septambra 1823, dia nitsidika azy ny mpaminany fahiny lasa anjely atao hoe Môrônia izay nanambara taminy ny toerana misy ny Soratra Masina voasoratra amin' ny fiteny ejipsiana nohavaozina tamin' ny takelaka metaly nampitondraina ny anarana hoe Bokin' i Môrmôna.
Taorian' ny nandraiketana io fanao io tamin' ny andron' i Brigham Young mandra-pampiatoana azy dia teo amin' ny 20 % hatramin' ny 40 % amin' ny lehilahy no nampirafy fa ny isan-jaton' ny vehivavy nampirafy dia 10 % hatramin' ny 15 % ka mety nihoatra ny isan-jaton' ny vehivavy tokam-bady izany tao Utah.
Nisy Frantsay atao hoe Louis Auguste Bertrand mpanoratra tao amin' ny gazety Le Populaire sady kômonista ikariana nitantara ny fiovam-pinoany ho môrmôna tamin' ny taona 1850 sy ny zavatra niainany tamin' ny fiampitana ireo tany lemaka ka nosoratany tao amin' ny Memoire d'un Mormon izany.
Ny teny hoe stroktoralisma dia noraisin' ireo mpahay teny tao amin' ny Sekolin' i Prague toa an' i Roman Jakobson sy i Nikolai Trubetzkoy, ka tafiditra ao amin' ny haiteny taorian' ny nahafatesan' i Saussure; raha noforonin' i Louis Hjelmslev ny teny hoe haiteny ara-drafitra.
Ny haiteny ara-drafitra, noho izany dia mitaky ny fanaovana angon-dahateny, avy eo miezaka ny manasokajy ny singa rehetra ao amin' ilay angona araka ny ambaratonga ara-kaiteny: ny feon-teny, ny hasin-teny, ny sokajin-teny, ny tarika anarana, ny tarika matoanteny, ary ny karazam-pehezanteny.
Ny vintana iray eo amin' ny zoron-trano na lafin-trano iray sy ny vintana iray hafa izay eo amin' ny zoron-trano na lafin-trano mifanatrika amin' io dia lazaina hoe "mifandratra" na "mifanoto" na "mifanohitra" na "mifaniho"na "mifamotitra".
Ireto avy ireo anaram-bintana amin' ny fanandroana malagasy izay sady anaran' ny volana malagasy avy amin' ny teny arabo koa: Alahamady, Adaoro, Adizaoza, Asorotany, Alahasaty, Asombola, Adimizana, Alakarabo, Alakaosy, Adijady, Adalo ary Alohotsy.
I Congo, izay fantatra koa taloha amin' ny hoe Zaire, dia ony ao Afrika Afovoany, mikoriana ao amin' ny Repoblika Demôkratikan' i Kôngô, ony faharoa aty Afrika amin' ny halavany, aorian' i Nily na Neily, ary faharoa amin' izao tontolo izao amin' ny habetsahan’ ny rano entiny, manaraka ny Amazôna ihany.
Ny ôrfisma dia antokom-pivavahana sy fanao ara-pivavahana niainga tany amin' ny tontolo grika sy helenistika taloha, ary koa avy amin' ny Trakiana, mifandray amin' ny asasoratra heverina fa an' ilay pôeta Ôrfeôsy, izay nidina tany amin' ny tontolo ambanin' ny tany sy niverina avy any .
Ny ôrfisma dia faritana ho toy ny fanavaozana ny fivavahana diônisiana teo aloha, izay momba ny fivoasana vaovao ny hevitry ny nofy sy famakiana amin' ny fomba vaovao ny angano momba an' i Diônisôsy sy ny fandaminana vaovao ny Teôgônian' i Hesiôdôsy, miorina amin' ny ampahany amin' ny filôzôfia talohan' i Sôkraty.
Hatramin' ny nandraisan' i Michael Ventris sy John Chadwick azy tamin' ny 1952, ny sivilizasiona mikeniana, amin' ireo sivilizasiona egeana rehetra talohan' ny vanimpotoana helenika, dia ny hany fantatra amin' ny alalan' ny sisan-javatra arkeôlôjika sy tahirin-kevitra epigrafika .
Ity sivilizasiona ity dia nivoatra avy any amin' ny tapany atsimon' i Gresy an-tanibe, fa teo aloha ny foibe mavitrika indrindra amin' ny tontolo egeana dia tany amin' ireo nosy, tao amin' ny tangoro-nosy Siklada ary indrindra tany Kreta, izay nitomboan' ny sivilizasiona minôana nanomboka tamin' ny fiandohan' ny taonarivo faha-2 tal.
Amin' ny maha sady fivavahana sy filôzôfia ary fomba fiaina ny hindoisma dia isan-karazany ny fomba finoana ny andriamanitra: ao ny henôtheisma, mônôteisma, pôliteisma, panenteisma, panteisma, pandeisma, mônisma, agnôstisisma, ateisma sns.
Tamin' ny fivorian' ny Fiombonana ara-Pilazantsara Maneran-Tany (frantsay: Alliance évangélique mondiale; anglisy: World Evangelical Alliance) tao Lôndra tamin' ny taona 1846 no nampiasan' i Adolphe Monod voalohany ilay teny hoe ekiomenisma amin' ny heviny ankehitriny.
Ny ekiomenisma dia hetsika iraisam-pinoana izay miezaka hampandroso ny asa iraisana eo amin' ny firehana maro ao amin' ny kristianisma, na dia misy aza ny fahasamihafan' ny foto-pampianaran' izy ireo, ka ny tanjona dia ny "firaisana hita mason' ny Kristiana".
Nanomboka tamin' ny fiafaran' ny taonjato faha-19 no nampandroso ny ekiomenisma izay lasa azo tsapain-tanana ankehitriny amin' ny fisian' ny fifanarahana maro, ny sehatra ifampiresahana maro, ny fanatanterahan-javatra azo tsapain-tanana toy ny fandikan-teny ny Baiboly na ny herinandro fiaraha-mivavaka ho an' ny firaisan' ny Kristiana.
Tamin' ny Marsa 2005, rehefa avy nanadihady ny amin' ny mety mbola hahitana ny taranaky ny foko folo very ny raby lehibe sefarada ao Israely , dia nanaiky ny Bney Menase ho taranak' i Israely, ka nanaiky ny fitakian' ny Bney Menase ny maha taranaka jiosy azy ireo.
Taorian' ny nahafantarany ny jodaisma tamin' ny taonjato faha-19 dia nisy vondrona jiosy any India atao hoe Bene Israely izay nifindra avy any amin' ny tanàna kely any Konkan mankany amin' ireo tanàn-dehibe akaiky azy ireo, ka isan' izany i Mumbai , i Pune, i Ahmedabad ary i Karachi .
Araka ny lovantsofin' ny Bene Israely, taorian' ny taonjato nandehandehanana namakivaky an' i Israely ao Azia Andrefana, ny razamben' izy ireo dia nifindra tany India ka nifangaro tsikelitsikely tamin' ny vahoaka manodidina, nefa nihazona ny fomba mampiavaka ny Jiosy .
Na dia miteny banto mitovitovy amin' ny an' ireo foko hafa mifanerasera aminy aza izy ireo dia mitandrina fanao ara-pivavahana tahaka izay fahita amin' ny fivavahana jiosy, sy fomban' ny vahoaka mpifindrafindra monina izay heverina fa mety avy any Afrika Avaratra na avy any Afovoany Atsinanana.
Ny Bene Efraima , izay atao hoe Jiosy Telogo koa, satria miteny telogo izy ireo, dia vahoaka vitsy anisa monina indrindra ao Kotha Reddy, izy tanàna kely ao ivelan' i Chebrolu distrikan' i Guntur, sy ao Machilipatnam, distrikan' i Krishna, Andhra Pradesh, any India, ao akaikin' ny vinanihefaky ny ony Krishna.
dia mampiasa voanteny roa samy hafa ny mpandika teny mba handikana ny hoe tahotra ny Tompo, ao amin' ny fiafaran' ny andininy faha-2 sy eo am-panombohan' ny andininy faha-3, dia ny teny grika hoe eusebeia sy phobou amin' ny teny grika, pietatis et timoris amin' ny teny latina.
Ny mpandika tenin' ny Septanta dia nisafidy izany fomba fandikan-teny izany ao amin' ny Bokin' ny Ohabolana ka tsy nisalasala izy ireo nampitombo roa ny zava-boalazan' ny andininy ao amin' ny Baiboly hebreo mba hampitany ny hevitry ny teny hebreo izay sady midika hoe "fitiavam-bavaka" sy "fatahorana".
Ny lisitra nifandovàna momba ireo fanomezana fiton' ny Fanahy Masina ireo dia efa hita tao amin' ny Fiangonana tandrefana fara fahatarany tamin' ny andron' i Masindahy Ambrôsio tamin' ny taonjato faha-4 ao amin' ny asa sorany mitondra ny lohateny hoe Traité des mystères sy Traité des sacrements izay nadraisany ny lisitra hita ao amin' ny Bokin' i Izaia .
Ny kristianisma evanjelika, indrindra ireo ao amin' ny firehana pentekôtista sy ny fihetsiketsehena karismatika evanjelika ary ny fihetsiketsehana karismatika vaovao, dia miombon-kevitra ny amin' ny maha zava-dehibe ny fanomezan' ny Fanahy Masina, araka ny fahazoany ny voalaza ao amin' ny Epistily voalohany ho an' ny Kôrintiana ka ahitany fanomezana sivy .
Tamin' ny taonjato faha-13 i Md Tômasy avy any Akoino dia na nokana lohahevitra tao amin' ny bokiny atao hoe Somme Théologique momba ny fanomezan' ny Fanahy Masina, ka nalahany araka ny fahazoany ny voasoratra ao amin' ny Bokin' i Izaia ireo fanomezana fito ireo .
"12 Fa tahaka ny tena iray ihany, anefa maro no momba ny tena, ary ireo rehetra momba ny tena ireo, na dia maro aza, dia tena iray ihany, dia tahaka izany koa Kristy. 13 Fa Fanahy iray ihany no nanaovam-batisa antsika rehetra ho tena iray, na Jiosy na jentilisa, na andevo na tsy andevo; ary isika rehetra dia efa nampisotroina ny Fanahy iray." .
Momba ny fitenenana amin' ny fiteny tsy fantatra dia miverina miresaka ny amin' ny ilana ny fandikan-teny i Paoly: "13 Noho izany, aoka izay miteny amin' ny teny tsy fantatra hangataka mba hahay mandika teny koa. 14 Fa raha mivavaka amin' ny fiteny tsy fantatra aho, dia mivavaka ihany ny fanahiko, fa ny saiko no tsy mahazo vokatra." .
Ny amboaran-dahatsoratra vedika dia mitoetra ho fototra, nefa niampy miandalana fivoasana atao hoe brahmana izay manorina ny firehan-kevitra vaovao tao India taloha, dia ny brahmanisma, izay nivoatra mankamin' ny endrika ara-tantara samihafan' ny hindoisma, ka nipaka hatramin' ny endriky ny hindoisma araka ny ahalalana azy ankehtriny.
Ny fombafomba sy ny sorona ao amin' ny fivavahana vedika dia ahitana ny soma (zavapisotro avy amin' ny fakan-javamaniry manokana, inoana fa maha tsy mety maty ny taranaka), ny fivavahana amin' ny afo izay mandray anjara amin' ny fidiovana ara-pivavahana , ny fanaovana sorona soavaly .
Mba hahazoana metaly titanina madio dia karakaraina amin' ny klôra aloha ny ôksida mba hamorona tetraklôriora-na titanina, izay ranoka mora manjavona, avy eo io ranoka io dia "ahena" amin' ny alalan' ny maneziôma ao anaty fitoeran-javatra mihidy tsara vita amin' ny vy.
Ao amin' ny tsamany miaraka amin' ny viraty sy ny vanadiôma, ny titanina dia ampiasaina amin' ny fanamboarana ny efitra miaro amin' ny afo amin' ny fanamboarana fiaramanidina, ampiasaina amin' ny sarona ivelany, amin' ny fantson-drano, ary amin' ny rafitra manohana ny milin-ketsika .
Ao amin' ny fanambarana azy amin' ny singa hafa dia manana sandam-pamatorana 4, 3 na 2, toy ny ao amin' ny tetraklôriora-na titanina TiCl4, ny ao amin' ny triklôriora-na titanina TiCl3, na ny ao amin' ny diklôriora-na titanina TiCl2.
Tamin' ny taona 1939, ny fomba famokarana indostrialy ny titanina dia novolavolain' i Wilhelm Justin Kroll, metalorjista sy mpahay simia loksemborzoa, tao amin' ny Union Carbide Research Laboratory ao Niagara Falls tamin' ny "fampihenana " ny TiCl4 amin' ny alalan' ny maneziôma.
Nisy faritra maro manodidina naiditra tao amin’ ilay firenena nanambara tena teo anelanelan’ ny taona 1991 sy 2020, onenan’ ny Kiorda sy ny Azery izay nafindra toeram-ponenana sady nosoloana tamin’ ireo mpitsoa-ponenana armeniana avy amin’ ny sisa amin’ ny tanin’ i Azerbaijàna taorian’ ny fandripahana tao Soumgait.